**PRAVILA PLOVIDBE NA SPUSTU NIZ DRINU TOKOM TURISTIČKE MANIFESTACIJE „DRINSKA REGATA LJUBOVIJA“ 2025.**

* **Obavezno je prijavljivanje učesnika regate koje se može izvršiti kod predstavnika organizatora u Ljuboviji do 12.07.2025. godine, radnim danom od 0700 – 1500 časova, dostavljanjem spiska članova posade plovila na elektronsku adresu TOLJ** **office.tolj@gmail.com** **ili na dan spusta na početku spusta (Rogačica), sve do 15 minuta pred polazak regate. Lica koja na neki od navedenih načina budu prijavljena kod organizatora smatraće se učesnicima regate i biće besplatno osigurani kod osiguravajućeg društva za dan regate 12.07.2025. godine;**
* **Svako priključivanje učesnika van zvaničnog starta regate u Rogačici podrazumeva učešće na sopstvenu odgovornost.**
* **Plovni put je u Rogačici sa početkom u 1000 časova i završava se u Ljuboviji, najkasnije do 1900 časova.**
* **U regati mogu učestvovati isključivo pneumatska plovila (gumena ili plastična), a druga plovila se ne mogu prijaviti za učešće i ukoliko se takva plovila pojave na regati to čine protivno volji i bez saglasnosti organizatora i njihove posade snose svu odgovornost za posledice takvog postupanja;**
* **Na regati mogu učestvovati samo registrovana plovila;**
* **Plovilima koja učestvuju u regati mogu upravljati samo lica koja imaju odgovarajuću dozvolu za upravljača čamcem;**
* **Plovilom ne smeju upravljati maloletna lica, niti se u plovilu mogu nalaziti sama maloletna lica bez pratnje punoletnih lica. Maloletno lice na sebi mora imati zaštitni prsluk.**
* **Maksimalan broj ljudi na plovilu ne sme biti veći od broja datog od strane proizvođača za dato plovilo;**
* **Svi učesnici regate u njoj učestvuju na sopstvenu odgovornost;**
* **Učesnicima regate zabranjena je upotreba alkohola, energetskih napitaka i psihoaktivnih supstanci u toku trajanja spusta, preporučuje se da sa sobom ponesu potrebne količine vode za piće;**
* **Po mogućstvu, potrebno je da svako plovilo ima neki vid zaštite od sunca (tendu ili suncobran);**
* **Neplivači ne bi trebalo da učestvuju na regati, a u slučaju da ipak uzmu učešća to čine na sopstvenu odgovornost i moraju svo vreme spusta imati na sebi odgovarajući prsluk - pojas za spasavanje;**
* **Svako plovilo treba da ima odgovarajući broj pojaseva ili drugih sredstava za spasavanje;**
* **Učesnicima regate je zabranjeno bacanje smeća u vodu ili na obalu Drine, već se odlaganje smeća vrši u odgovarajuće plastične kese koje će organizator staviti svakoj posadi na raspolaganje, a koje će nakon pristajanja u Ljuboviju jedan od članova posade ubaciti u za to određen kontejner;**
* **Učesnici su dužni da poštuju upozorenja i naredbe koje daje spasilačka i redarska služba;**
* **Učesnici regate su dužni da poštuju javni red i mir, da izbegavaju incidente i povredu državne granice.**